Otázka č. 1 k Pokynom pre uchádzačov bod :17.6.6.

Cenová ponuka spracovaná podľa časti (B2) Spôsob určenia ceny súťažných podkladov – Ocenenie predmetu zákazky . Tento súbor uchádzač predloží v needitovateľnej forme vo formáte „pdf“ a zároveň v editovateľnej podobe vo formáte „xls“ pričom súbory taktiež uvedie do Zoznamu súborov v Krycom liste ponuky.  
  
Rozumiem tomu tak, že máme predložiť vyplnenú prílohu č.7 ako ocenenie predmetu zákazky a k tomu priložiť to isté vypracované v xls?

Nerozumieme čo má obsahovať "Spôsob určenia ceny súťažných podkladov – Ocenenie predmetu zákazky"

Odpoveď č.1

Verejný obstarávateľ uvádza v bode 17.6.6. že uchádzač má predložiť Cenovú ponuku spracovanú podľa časti (B2) Spôsob určenia ceny súťažných podkladov – Ocenenie predmetu zákazky . Tento súbor t.j. cenovu ponuku uchádzač predloží v needitovateľnej forme vo formáte „pdf“ a zároveň v editovateľnej podobe vo formáte „xls“ pričom súbory taktiež uvedie do Zoznamu súborov v Krycom liste ponuky.

V časti B2 Spôsob určenia ceny súťažných podkladov je podrobne popísané akým spôsobom má uchádzač postupovať pri tvorbe ceny.   
  
Otázka č. 2 bod : 17.6.8   
Podrobný opis predmetu zákazky, ktorý je v súlade s časťou (B1) Opis predmetu zákazky súťažných podkladov, z ktorého musí vyplývať splnenie všetkých požiadaviek na poskytnutie predmetu zákazky v súlade s časťou (B1) Opis predmetu zákazky, ktorý musí byť podpísaný uchádzačom alebo osobou oprávnenou konať za uchádzača.  
  
Stačí ak pošleme pôvodný opis predmetu kde pridáme dátum, a podpis uchádzača?

Odpoveď č. 2

Verejný obstarávateľ v časti B1 Opis predmetu zákazky určuje minimálne požiadavky na predmet zákazky a uchádzač vo svojej ponuke predloží opis predmetu zákazky tak ako by ho poskytol v prípade úspešnosti / bude súčasťou zmluvy/ pričom musí splniť minimálne požiadavky verejného obstarávateľa.